
: Poštovani čitatelji 
U vremenu od izdanja zadnjeg broja 
Radobojsko-Jesejanskog lista mogli ste se 
| uvjeriti u činjenicu kako je ovaj list izašao 
iz okvira općina Radoboj i Jesenje. Zahva- 
ljujući jednom dnevnom listu, nepotreb- 
l no smo zauzeli pozicije važnijih tema koje 
muče građane drugih gradova i općina u 
l našoj županiji. 
Mene osobno raduje i činjenica da su 
u taj obračun trebala biti uključena čak 
dva novinara istog lista kako bi napali i 
mene i na posljednjim izborima legalno 
| izabranog načelnika Anđelka Topolovca. 
Kako to redovito biva, u tijeku sezone ki- 
l selih krastavaca i godišnjih odmora, ovaj 
je list podgrijao tenzije koje se već jedno 
l vrijeme pripremaju u Radoboju. Tekst koji 
ima prizvuk novinarskog senzacionalizma 
došao je kao naručen novinarima koji taj 
| dan očito nisu imali čime popuniti medij- 
ski prostor, pa su iskoristili nas kako bi još 
l jednom mogli udariti po Radoboju. 


U njemu prozivaju načelnika Topolov- 
ca za blaćenje najužeg vodstva radoboj- 
skog HDZ-a kroz medij za koji Općina go- 

| dišnje izdvaja 84 tisuće kuna. Kao urednik 
toga lista ja sam taj tekst objavio, ali ne 
zato jer sam morao i bio prisiljen nego 
l zato što smatram da je takav tekst morao 
biti objavljen. Zašto? Pa prije svega zato 
l što kao upravitelj RADOBOJ, poljopri- 
vredne zadruge svakodnevno pokuša- 
] vam zajedno sa djelatnicima Općine od 
Radoboja stvoriti najsvijetliji primjer kako 
jednu ruralnu sredinu koja je po svojim 
l prirodnim ljepotama kao od Boga dana, 
a zašto sam sada izgleda i ja postao trn u 
oku najužeg vodstva radobojskog HDZ-a. 


Da se razumijemo, od ovih 84 tisuća 

| kuna meni ne pripada niti jedna kuna već 
sve odlazi na tisak i distribuciju, a i sam 
moram priznati da se tog posla radi osta- 

l lih obveza i (možda) vlastitog neiskustva 
u nečem sličnom nisam rado prihvatio. 


No, ova situacija je iz temelja promijeni- 
la moj stav o uređivanju lista. Na internet 
stranici dnevnog lista koji se ponovno, 
po tko zna koji put u kratkom vremenu 
obračunava sa Topolovcom, iznad teksta 
stoji ,BURA U RADOBOJU“. Ja mislim da u 
Radoboju stvarno puše bura, ali ona pozi- 
tivna, koja stanovnicima daje nadu, elan i 
tjera ih prema naprijed. 

Kad bi i drugdje puhala takva bura 
kao što puše u Radoboju naša bi država 
prosperirala, novinari iz navedenog dnev- 
nog lista dlaku u jajetu morali bi tražiti na 
drugim mjestima. Mene je osobno najvi- 
še pogodio izvučeni tekst: ,Konzultiram 
se s načelnikom koji će tekstovi ići u list, 
koji se moraju izbaciti, koji kratiti i gdje 
moram staviti nešto drugo: To nije zato 
što je novinar tog lista koji me ulovio u 
drugom poslu potpuno nespremnog 
što je moja velika greška koju više neću 
ponoviti, nego zato što je to izvučeno iz 
konteksta našeg razgovora. Naime, velika 
većina onih koji me dobro poznaju na taj 
dan mi je uputilo poziv te se slatko nasmi- 
jalo napisanome jer znaju da to kod mene 
naprosto nije moguće. 


Nemašanse dabi itko mogao na mene 
utjecati na taj način da mi nabija cenzuru, 
a pošto sa načelnikom Topolovcom sura- 
đujem već praktično 4 godine i on se ite- 
kako imao prilike u to uvjeriti. Usto sam 
i punoljetna, poslovno sposobna osoba 
koja je završila fakultet i koja ipak nije ju- 
čer ovamo doselila sa udaljenog planeta 
i koja odgovara za svoje postupke. Kako 
sam urednik tek od početka 2014. godine, 
svi koji u to ne vjerujete slobodno uzimite 
sve brojeve i krenite u njihovu provjeru. 


Prije svega, do ovog broja nisam imao 
za objaviti ništa osim pukih informativnih 
činjenica o zbivanjima na području Rado- 
boja i Jesenja, a s druge strane, (prevelike) 
emocije s kojima ulazim u svaki posao mi 
nalažu da se ponekad konzultiram sa ko- 
legama da oni mene isprave! Što sam to 
mogao napisati o asfaltiranju nogostupa, 
uređivanju društvenih domova, obnovi 
zgrade općine gdje bi mene Topolovec 
trebao cenzurirati. Najuže vodstvo rado- 


bojskog HDZ-a do sada nije pokazalo ni 
najmanju volju za suradnju sa listom, a 
sada tu istu činjenicu na sebi svojstven 
način koriste za obračun sa mnom i sa To- 
polovcom. 


1 
Da su pokazali konstruktivnost i vo- 
lju i da su članci poslani vjerojatno bi ih | 

i objavio, jer oni, kao što kažu, zastupaju 
44% glasova izašlih na prošlim izborima. l 
Ali izgleda da su s druge strane zabora- 
vili onih 56% koje je na izborima dobila l 
druga opcija i koja je zbog toga u većini, 
pa stoga može krojiti politiku u Radoboju. 
Ako su na vlasti i ako vode projekte, onda l 
je to i ono o čemu trebam izvještavati u 
Radobojsko-Jesejanskom listu. l 
i 


Ne znam što drugo reći nego da je 
to vjerojatno iskaz nemoći radi toga što 
oni nisu u poziciji vlasti i vođenja Općine. 
Moje je osobno mišljenje da bi se i oni da 
su na vlasti i u takvoj poziciji ponašali na l 
isti način. Načelnik Topolovec se sigurno 
sporni tekst nije odlučio napisati jer nije | 
imao drugog posla već pretpostavljam iz 
razloga što ga najuže vodstvo radoboj- 
skog HDZ-a konstantno napada, a on je | 
kao načelnik odlučio iskoristiti legitiman 
način obračuna sa osobama koje se sma- l 
traju prozvanima. 

Da li je korišteni rječnik primjeren ili l 
ne ostaje za raspravu. Meni izgleda da je 
ovaj put izazvao takvu reakciju kakvu sva- 
ka laž koju o sebi čuje izazove u njemu. | 
Tajnik radobojskog HDZ-a me prilikom 
našeg telefonskog razgovora u kojem mi l 
je kao uredniku zaprijetio kaznenom pri- 
javom pitao zašto sam objavio načelniko- | 
vo obraćanje. Moj je odgovor slijedeći: u 
tome što radite Topolovcu i ja sam se na- 
šao pogođenim. l 

Ne zbog plaće, ne zbog fotelje u ko- 
joj sjedim, već zbog činjenice da su neki l 
od projekata koje napadate moja ideja, 
moj trud, moj rad, moji živci i nepotrebna | 
borba sa vjetrenjačama koje vi gospodo 
pred nas postavljate. Ako je u toj priči To- 
polovec Don Quijote, onda ja definitivno l 
moram biti Sancho Panza. 


Glavni urednik l 
Marko Martinolić 


SREDINOM SRPNJA 2014. GODINE NA PODRUČJU OPĆINE RADOBOJ ZABILJEŽENA REKORDNA KOLIČINA KIŠE U JEDNOM DANU 


DUGO KIŠNO LJETO 


Dok smo prošle godine u srpnju i kolo- 
vozu bilježili rekordno visoke temperature 
zraka, ponekad i preko 35 stupnjeva, ove 
godine je na području Radoboja zabilježen 
rekord u pogledu količine oborina. 

Ukupno je od 1. srpnja do 31. kolovo- 
za u Radoboju palo 425 litara kiše po če- 
tvornom metru. Najkišovitiji dan bio je 14. 
kolovoza kada je palo 127,4 litara kiše na 
četvorni metar, što je do sada najviše od 


vremena kada bilježimo podatke. 


Od ukupno 62 dana u srpnju i kolovozu 
37 ih je bilo kišnih. Najviša je temperatura 
zabilježena 19. srpnja i 10. kolovoza - 29 
Celzijevih stupnjeva dok je najniža zabilje- 
žena 1. srpnja te 17. i 28. kolovoza svega 9 
stupnjeva. 

Na temelju ovih podataka vidljivo je da 
ni područje Radoboja nije bilo pošteđeno 
od klimatskih poremećaja, a samo zahva- 


ljujući bregovitom terenu nisu zabilježeni 
veći problemi izazvani velikim količinama 
oborina. 


Sve u svemu, ovoljetne vremenske pri- 
like ili neprilike najviše su štete nanijele 
vinogradarima kod kojih je zbog bolesti 
vinove loze prihod znatno umanjen, a ni 
domaćice ne mogu biti zadovoljne jer su 
uglavnom ostale bez rajčice i krastavaca. 
(vir) 

Općinskog vijeća u Jesenju 

U vijećnici Doma kulture održana je 11. sjednica Općin- 
skog vijeća Općine Jesenje 15. rujna 2014. godine u 19 sati. 
Na početku sjednice na zahtjev vijećnika Ivana Malogorskog 
da se ispravi njegov navod oko uređenja dječjeg igrališta u 
Gornjem Jesenju jednoglasno je usvojen skraćeni zapisnik s 
10. sjednice. Polugodišnji obračun proračuna Općine Jesenje 
za 2014. prezentirao je predsjednik komisije za proračun i 
financije Dragutin Kranjčec te je nakon kraće rasprave i po- 
jašnjenja realizacije pojedinih stavki obračun jednoglasno 
usvojen. 

Načelnik je izvijestio vijećnike o radu općine za razdoblje 
od 01. 01. 2014. godine do 30. 06. 2014. godine u kojem je 
naveo provedene aktivnosti na uređenju komunalne infra- 
strukture; održavanje i uređenje općinskih cesta, izgradnju i 
rekonstrukciju vodovodne mreže, kanalizacije, sanaciju klizi- 
šta, uređenje podrumskih prostorija Doma kulture, izgradnju 
dječjeg igrališta u Cerju... Nastavlja se rad na pripremi projek- 
ta izgradnje bioenergane, izvađena je građevinska dozvola 
za izgradnju vodospremnika u Gornjem Jesenju. 


Također je upoznao vijećnike o aktivnostima LAG-a Srce 
zagorja i predložio da se Općina Jesenje pridruži onom u 
kojem će biti Grad Krapina i susjedne nam općine. Općinsko 
vijeće ovlastilo je načelnika da poduzme sve potrebne aktiv- 
nosti u realizaciji pridruživanja Općine Jesenje LAG-u. Vijećni- 
ci su jednoglasnom odlukom odlučili donirati potrebna sred- 
stva Lovačkom društvu ,Kuna“ za sanaciju fasade i krovišta, s 
obzirom da je udruga za taj projekt dobila 75% sredstava od 
Ministarstva gospodarstva. Na zahtjev Osnove škole Jesenje 
Vijeće je donijelo odluku o kupnji 15 novih računala za po- 
trebe informatičke učionice. Na prijedlog vijećnika Dragutina 
Kranjčeca Vijeće je oformilo komisiju koja će se pobrinuti za 
zbrinjavanje i zaštitu od propadanja Zavičajne zbirke koju je 
tijekom života skupljao Ivan Buzina. 


Otržana 9. sjednica 
Onćinskog vijeća 


Općinsko vijeće Općine 
Radoboj održalo je 9. sjed- 
nicu u ovom mandatu. U 
prisutnosti svih vijećnika te 
načelnika i njegovog zamje- 
nika te djelatnica Upravnog 
odjela raspravljeno je uku- 
pno 13 točaka. Kao prva 
točka raspravljen je i usvo- 
jen  polugodišnji obračun 
proračuna Općine. Načelnik 
Topolovec je na početku 
rasprave istaknuo kako su 
ostvareni prihodi u iznosu 
od 5.151.779,77 kn što izno- 
si 17% više u odnosu na isto 
razdoblje prošle godine. Za- 
tim je obavljeno glasovanje 
te je prijedlog proračuna 
usvojen sa 7 glasova za i 6 
glasova protiv. Kao slijede- 
ću važnu točku dnevnog 
reda treba istaknuti kako 
je donesena odluka o osni- 
vanju trgovačkog društva 
u vlasništvu Općine, a koje 


će voditi i upravljati razvoj- 
nim projektima iz područja 
turizma i kulture kao što je 
planirana gradnja i uređenje 
hostela te slični projekti. Za 
nedavno formirane mjesne 
odbore zanimljiva je točka 
u kojoj se donosila odluka 
o financiranju njihove dje- 
latnosti. Zaključeno je da će 
se male komunalne akcije 
financirati iz prihoda od ko- 
munalne naknade na po- 
dručju pojedinog mjesnog 
odbora te da sredstva koja 
se osiguravaju po mjesnom 
odboru ne mogu biti manja 
od 50.000,00 kn niti veća od 
120.000,00 kn. Za stanovnike 
naselja Orehovec Radobojski 
i Bregi Radobojski zanimljiva 
je promjena imena autobu- 
snog stajališta, pa se tako na- 
ziv Marof mijenja u stajalište 
Bregi Radobojski - Orehovec 
Radobojski. 


&R 
demokracije 


Tema zatvaranja područne škole Jazvine i njezina dograd- 
| nja kako bi se u Radoboju otvorio dječji vrtiće već je duže | 
vrijeme vruća tema. Zbog različitih priča, tumačenja i shvaća- 
nja onoga što se bi zapravo trebalo dogoditi te izbjegavanja 
daljnjih nesporazuma, Općinsko vijeće i načelnik odlučili su 
| se za novi demokratski korak uz pomoć nedavno ustrojenih | 
Mjesnih odbora. Nedjeljno jutro izabrano je kao najpogodniji 
termin za održavanje ovakvog Mjesnog zbora građana kako 
bi mu se što više stanovnika Orehovca Radobojskog, Jazvina 

i Brega Radobojskih moglo odazvati. 


| Načelnik Topolovec i Predsjednik vijeća Sajko su na počet- | 
ku iscrpno upoznali stanovnike zašto je baš ova lokacija oda- 

| brana za gradnju vrtića. Prije svega razmišljalo se o prometnoj 
povezanosti, infrastrukturi te demografskim pokazateljima 
koji već danas ukazuju da bi broj učenika koji bi pohađali ovu 

| školu u narednih 5 godina pao na svega 20. Osim kontinui- | 
ranog smanjenja broja učenika, prisutni roditelji djece koja 

| pohađaju ovu područnu školu ističu problem spojenih razre- | 
da, pa kažu da se događa situacija da učenici prvog razreda 

| slušaju nastavu trećeg razreda i da bi se najmanjima trebala | 
posvetiti puna pažnja, a ne samo pola školskog sata. 


| Rasprava je ukupno gledano bila vrlo konstruktivna, a pri- | 

sutne je zanimalo i na koji način će se vrtić financirati. Tu je 
načelnik Topolovec istaknuo kako se planira prijava na Europ- 
ski poljoprivredni fond za ruralni razvoj, no zbog procedure 
koju do kraja u potpunosti treba provesti svako otezanje sa 

| odlukom o zatvaranju i preseljenju škole ugrožava moguć- | 
nost uspješne aplikacije. 


| Saborska zastupnica Dunja Špoljar istaknula je kako će | 
preseljenjem učenika u opremljeniju matičnu školu te pri- 
hvaćanjem koncepta jednosmjenske nastave, općina Rado- 

| boj biti korak ispred reformskih promjena koje donosi nova | 
Strategija obrazovanja koja će ubrzo biti potvrđena u Saboru, 

a krenuti u primjenu od 2015. godine, a koja, među ostalim, | 
unutar devetogodišnjeg osnovnog obrazovanja podrazumi- 

| jeva i petogodišnju razrednu nastavu za koju je prostor PŠ | 
Jazvine svakako neprimjeren. 


| Načelnik je također naglasio da ukoliko se ovo pitanje ne | 

riješi u narednih mjesec — dva da se kreće sa izradom projek- 
tne dokumentacije za izgradnju potpuno novog vrtića u cen- 
tru općine, no da tada svi moraju biti svjesni da će postojeća 
zgrada škole u Jazvinama propasti te postati ružno ogledalo 

| nesloge oko jednog dobrog projekta, a ujedno i ruglo sredi- | 
šta Jazvina kao i opasnost za okolno stanovništvo. Na kraju 


zbora se pristupilo glasovanju pri čemu je jednoglasnom od- 
| lukom prisutnih donesena odluka kako se podržava gradnja | 


vrtića. 


O daljnjem razvoju događaja u vezi vrtića u Radoboju Ra- | 
dobojsko-Jesejanski list će redovito izvještavati. 


= 


ad iza da a S or E a PŠ u NB, o DRE SE u E o BE a E | 


1 Općina će i ove školske godine sufinancirati , 
[irijevoz učenicima srednjih škola 


Općina Jesenje i ove 
školske godine 2014./15. su- 
financirati će prijevoz učeni- 
cima srednjih škola. Pravo na 
sufinanciranje troškova pri- 
jevoza imaju učenici srednjih 
škola s prebivalištem na po- 
dručju Općine Jesenje, koji 
su redovno upisani u srednju 
školu na području Republike 
Hrvatske, ako je udaljenost 
od mjesta prebivališta do 
mjesta školovanja pet i više 
kilometara i svakodnevno 


putuju u školu sredstvima 
redovitog putničkog javnog 
linijskog prijevoza (autobus, 
vlak).Općina će sufinancirati 
razliku troškova prijevoza iz- 
među stvarne cijene mjeseč- 
ne učeničke karte i iznosa su- 


financiranja koji se osigurava l 


po Odluci Vlade Republike 


Hrvatske te iznosa sufinan- l 


ciranja koji se osigurava po 


Odluci župana Krapinsko-za- l 


gorske županije. 


o | 


u 

Lovački lom zasjao 


U novom ruhu 


Lovačko društvo ,Strahinjčica“ Radoboj vrlo je ak- 
tivno u posljednje vrijeme. Osim što je Općini proda- 
na zgrada lovačkog doma kod naselja Crneki, ove je 
godine kao prioritet postavljen cilj obnove i uređenja 
lovačkog doma na Maloj gori. Lovci su dom gradili vla- 
stitim sredstvima, radom i entuzijazmom, a dodatna 
sredstva koja su im bila neophodna dobili su od Opći- 
nei Ministarstva gospodarstva kroz Program poticanja 
razvoja energetskog sustava za 2014. godinu. 


Otvaranje novouređenog lovačkog doma planira 
se za 3. studeni kada lovci slave svog zaštitnika, Sv. Hu- 


berta. 


F 
a o s 
Ps = 


Novo naličje lovačkog doma na Maloj gori 


ro = mmm m a, mm. dm m. e. m naj: Ja, o di I a ln. o, di. Ti i 


Otvoren lovački dom u Cerju Jesenjskom 


Lovački dom u Cerju Jesenjskom, ko- 
| jim upravlja lovačko društvo Kuna Jese- 
nje, oveje godine veliko gradilište. Izvodili 
l su se radovi na uređenju toplinske fasade, 
postavila se krovna toplinska izolacija, 
| a na tavanskom dijelu prostora izvedeni 
su završni radovi na uređenju. Osim toga, 
postavljen je novi sustav grijanja te je dje- 
| lomično uređen okoliš zgrade. Od samog 
početka izgradnje lovačkog doma, kupnje 
zemljišta i započete gradnje, predsjednik 
udruge Antun Podoreški i njegovi najbliži 
suradnici imali su viziju kako izgraditi je- 
| dan reprezentativni objekt. Građen dugi 
niz godina, ponajprije dobrovoljnim ra- 
dom članova društva te uz financijsku 
pomoć Općine Jesenje i ostalih poslov- 
nih subjekata dom je napokon dovršen 
i odsad će biti jedan od ljepših objekata 
ovakve namjene u Zagorju i šire. Dom će 
| služiti za potrebe lovačkog društva, a na- 
bavkom namještaja moći će ga, uz najam, 
I koristiti i turisti kojima će ovaj prekrasno 


FX 


uređen objekt, smješten u lijepom pri- 
rodnom ambijentu, služiti za odmor. Za- 
sigurno jedan od aduta je šumoviti kraj 
koji se nalazi u okruženju i obiluje divljači 
čime se stvaraju uvjeti za razvoj lovnog 
turizma. Financijska sredstva, odnosno 
gotovo 200 tisuća kuna koliko je ove go- 
dine uloženo u dom, osigurana su putem 
natječaja Ministarstva gospodarstva kroz 
program ,Razvoj energetskog sustava 
za neprofitne organizacije“, a jedan dio 
osiguran je iz proračuna Općine Jesenje 
što je bio i uvjet za dobivanje sredstava. 
Svečano otvaranje doma održano je u 
subotu 4. listopada programom koji je 
započeo u 15 sati. Otvaranju su prisustvo- 
vali članovi društva, Općinski načelnik te 
članovi Općinskog vijeća, predsjednici 
lovačkih društava iz okolice, predsjednik 
LS Krapinsko-zagorske županije Ivica Ha- 
lapir te mnogobrojno članstvo društva. U 
službenom obraćanju predsjednik druš- 
tva Antun Podoreški ukratko se osvrnuo 


na tijek izgradnje doma, izazove koje je 
društvo na tom putu imalo te na značenje | 
ovog doma za društvo. Također nije pro- 
pustio uputiti iskrenu zahvalu svima koji I 
su financijski pomogli u izgradnji doma. 
Dobro raspoloženi domaćini svoje su | 
goste počastili lovačkim specijalitetima 

i odojkom, a za atmosferu se pobrinuo 
glazbeni sastav. Otvaranje je iskorišteno l 
i za organiziranje gađanja glinenih golu- 
bova ispred doma. 

Ovoje pokazatelj jedne dobre i uspješ- 
ne suradnje između Općine i Udruge koje | 
su zajedničkim zalaganjem došle do po- 
trebnih financijskih sredstava i stvaranja 
uvjeta za širenje i razvoj turističke ponude | 
na našim prostorima. Svakako treba spo- 
menuti da će se kroz opremanje doma u 
Jesenju stvoriti preduvjeti za organizirani 
dolazak gostiju jer će dom dobiti 10-ak | 
registriranih kreveta. 


Radobojsko-Jesejanski list br. 66 / Godina VII. / 7. listopada 2014. 


5 € 


ro = = m. m a Grm ma. mm. drz 


: Podizanje klopoteca | 


I Ovogodišnja manifestacija podizanja klopoteca u organi- || 
zaciji udruge vinogradara sv. Martin Jesenje održana je krajem 
kolovoza u predjelu Pašnik, na imanju obitelji Velimira Kučka. 

| Ova drvena naprava svojom će bukom tjerati ptice koje napa- l 
daju omekšale bobice grožđa i nagoviještati dolazak jeseni te 

l najljepše dane za svakog vinogradara kada će svoj cjelogodišnji l 
rad u vinogradu završiti berbom. Početak manifestacije pucnje- 
vima su obilježili jesejanski kuburaši, a ceremonijal podizanja l 

klopoteca, prema Križevačkim statutima, predvodio je Stjepan 

Kordek. 


Brojnim uvaženim gostima, uzvanicima i članovima udruge | 
riječ dobrodošlice uputio je predsjednik Franjo Cvrtila. Kao ra- 
zlog ovogodišnjeg podizanja klopoteca van područja Jesenja, 
naveo je velik broj članova sa ovog područja, njihovu aktivnost i 
veliku želju za organizacijom te manifestacije. Klopotec je podi- | 
gnut uz blagoslov mjesnog župnika Danijela Hercega i u prisut- 
nosti predstavnika poduzeća Fanon iz Petrijanca koje je prihvati- 
la ovogodišnje kumstvo. Uz domaću vinsku kapljicu, dobro jelo i 
domaći glazbeni sastav veselje je potrajalo do dugo u noć. 


rg Le _ 


Ceremoniju podizanja klopoteca predvodio je Stjepan Kordek, a l 
blagoslov zazvao mjesni župnik Danijel Herceg 


—aiih. ZZ ANE 


| Klopotec je podignut u prisutnosti brojnih članova udruge njihovih l 
uzvanika i gostiju F 


Berira grožila u našem kraju 


nm" a Ka ša 
- zabio . 


sredinom rujna krenuli u berbu svojih vinograda. Po mnogima 
jedna od najtežih vinogradarskih godina polako se bliži svome 
kraju. Nakon uloženog velikog truda i mukotrpne borbe sa bo- 
lestima koje su ove godine zbog vremenskih nepogoda harale, 
vinogradari su došli do najdražeg i najslađeg posla. Kod obitelji 
Kranjčec Dražena i Marine okupilo se mnoštvo berača, prijatelja 
iz Slovenije, rodbine i susjeda. Berba je počela u jutarnjim sati- 
ma, a prije polaska u vinograd valjalo se okrijepiti i pripremiti 
za posao koji slijedi, za što su se pobrinule vrijedne domaćice 
pripremajući domaće delicije, vino i rakijicu. 

Nakon okrijepe s veseljem se krenulo u vinograd u kojem je 
zbog stalnih kiša teren bio jako sklizak, no dobro raspoloženom 
društvu a posebno nosačima puta to nije bio nikakav problem 
jer su se oni opremili za tu prigodu. Uz dobro raspoloženu ekipu 
berba je obavljena brzo, mošt je spremljen u bačve, a onda je 
nastavljena veselica. Slično je bilo i na okolnim bregima sa kojih 
se čuo veseli žamor berača koji su u dobrom raspoloženju bra- 
li grožđe koje je ove godine zbog vremenskih neprilika slabije 
kvalitete. No za vjerovati je da će iskusni vinogradari ipak pripre- 
miti mošt kako bi ipak na kraju iz njega postalo dobro vino. 


“HDR ri ke < 
ua ŽE LEPEV | ralo AB 
C . » . “a 

= + p p- 


U Radoboju održana likovna kolonija 


Na samom kraju ljeta i početkom jese- 
ni u Radoboju se već tradicionalno održa- 
Va, a ove godine po 8. put, likovna koloni- 
ja Radoboj 2014. Sudionici koje je okupilo 
likovno društvo “Ernest Tomašević" Krapi- 
na, a koji su ovamo došli iz više zagorskih 
mjesta, Međimurja te okolice Zagreba i 
Varaždina slikali su motive radobojskog 


Okupljanje sudionika bilo je kod Zavičajne zbirke 


kraja - uglavnom ulja na platnu, akvarele, 
tuš i pastele. Oni su bili raspoređeni po ra- 
zličitim lokacijama koje su im zahvaljujući 
lijepom vremenu dale dodatnu inspiraci- 
ju. Slike koje su nastale ove godine će biti 
predstavljene na izložbi koja je upriličena 
povodom dana Općine u nedjelju 12. li- 
stopada. Sudionici su na kraju kao i sva- 


—. .— 


Priroda je oduvijek bila izvor umjetniče inspiracije 


ke godine pohvalili organizaciju kojoj su 
ponajviše doprinijeli djelatnici Upravnog 
odjela Općine. Općinski načelnik Anđelko 
Topolovec zahvalio se prisutnima što su 
se i ove godine odazvali u tako velikom 
broju, te im je uručio prigodne zahvalni- 
ce. 


u“ 6 


Radobojsko-Jesejanski list br. 66 / Godina VII. / 7. listopada 2014. 


Poljoprivretini rear započeo sa radom 


Sukladno Sporazumu ko- 
jeg su sklopili Grad Krapina 
i općine Đurmanec, Jesenje, 
Petrovsko i Radoboj prove- 
den je Javni natječaj za za- 
snivanje radnog odnosa na 
poslovima poljoprivrednog 
redara. Poljoprivredni redar 
obavljat će poslove na spo- 
menutom području grada i 
četiriju općina. Prema odlu- 
ci tjedno uredovno vrijeme 
poljoprivrednog redara za 
područje Općine Jesenje je 
petkom dok je poljoprivredni 
redar u Radoboju srijedom, 


15 sati. U skladu s Odlukom 
o agrotehničkim mjerama za 
poljoprivredna zemljišta, koje 
su usvojila Općinska vijeća 
Jesenja i Radoboja, na poljo- 
privrednom zemljištu treba 
se spriječiti rast korova, tlo se 
mora štititi od erozije, treba- 
ju se održavati poljski puto- 
vi, odvodni kanali, provoditi 
zaštita u cilju sprečavanja 
razvoja biljnih bolesti što će 
kontrolirati poljoprivredni re- 
dar. Vlasnici poljoprivrednih 
parcela su dužni redaru omo- 
gućiti obavljanje nadzora. 


s radnim vremenom od 7 do 


Javni radovi u Jegenju 


I ove godine Općina Jesenje se uključila u aktivnu politiku 
zapošljavanja koju provodi Hrvatski zavod za zapošljavanje u 
sklopu programa Javni radovi. Broj zainteresiranih za ovakav 
tip zaposlenja bio je velik, stoga su prednost imale osobe koje 
već duže vrijeme aktivno traže posao i koje su prijavljene na Za- 
vodu za zapošljavanje. Zaposleno je šest osoba s pravom rada 
na šest mjeseci. Zaposleni će raditi na uređenju okoliša, zelenih 
površina, nogostupa, uređenju dječjih igrališta, uređenju ban- 
kina uz nerazvrstane ceste i drugih komunalnih radova. 

Tijekom osmog mjeseca očišćeni su nogostupi i slivnici u 
Gornjem Jesenju, Donjem Jesenju i Cerju, okoliš i unutrašnjost 
Vatrogasnog doma u Gornjem Jesenju, Društveni dom u Do- 
njem Jesenju, te dječja igrališta. Na ovaj način Općina Jesenje 
se aktivno uključila u rješavanje problema nezaposlenih su- 
mještana kako bi barem na šest mjeseci, koliko će biti zaposle- 


ni, ostvarili nekakva primanja. 

|< Merijeme u Jesenji | 


U noći sa srijede na četvrtak 14. kolovoza i tijekom jutra na 
I području Općine Jesenje padala je obilna kiša koja je izazvala 
velike probleme. Poplavljeno je više stambenih i gospodarskih 
| objekata i poljoprivredne kulture, a najteže je na području Do- | 
njeg Jesenja i Cerja Jesenskog gdje je voda ušla u podrumske 
prostorije obiteljskih kuća, gospodarske objekte, te u pogon 
pilane Draganić. 


U pomoć građanima priskočili su vatrogasci iz DVD-a Gor- 

I nje Jesenje koji su ispumpavali vodu. Uz poplavljene objekte I 
probleme su izazvale i površinske vode koje su na prometni- 

| ce nanijele veće količine zemlje. Ogromne količine kiša koje | 
padaju tijekom cijele godine, a nisu zabilježene u posljednjih 
nekoliko desetljeća, izazvale su pojavu velikog broja novih kli- 

| zišta na području općine Jesenje. 

Preopterećenost tla vodom, brdovit teren i slojevita tla, 
uzrok su nastajanja novih klizišta na cestama, dvorištima i 
poljoprivrednim površinama. Krajem rujna tako su se pojavili 

| novi problemi. Najugroženija je cestovna infrastruktura gdje | 
je na više mjesta došlo do odrona cesta i bankina. Ugroženi 
su i stambeni objekti kod Sitara , u Donjem Jesenju u zaselku 

| Kovačeci, a najugroženija je kuća Miroslava Kovačeca u Gor- I 
njem Jesenju. 

Prema prvim procjenama nastale su velike štete, a ako 
tome pridodamo već postojeća klizišta, za sanaciju nastalog 
stanja bit će potrebna značajna financijska sredstva. 


općine Jesenje 

Kuća Miroslava Kovačeca na koju se odronila veća količina zemlje 

Ohavijest o dodijeljenim koncesijama 


Općina Jesenje je kao da- 
vatelj koncesije provela po- 
stupak javne nabave za obav- 
ljanje komunalne djelatnosti 
— dimnjačarskih poslova na 
području općine. Nakon pro- 
vedenog postupka u Elek- 
troničkom oglasniku javne 
nabave na natječaj se prijavio 
jedan ponuditelj. Stručno po- 


vjerenstvo pregledom pristi- 
gle dokumentacije utvrdilo 
je da je ponuda ,DIMO-KOM“ 
dimnjačarske usluge i izgrad- 
nja dimnjaka, MIRKO ŠIVALEC, 
potpuno sukladna Dokumen- 
tacijizanadmetanje te je pred- 
ložilo Općinskom vijeću da je 
kao takvu prihvati. Općinsko 
vijeće slijedom toga donijelo 


je odluku da se koncesija za 
obavljanje dimnjačarskih po- 
slova na području Općine Je- 
senje dodjeli DIMO-KOM“-u 
dimnjačarske usluge i izgrad- 
nja dimnjaka, vlasnika Mirka 
Šivaleca (tel: 350 061, mob: 
091/560-9755). 


Na temelju Zakona o ko- 
munalnom gospodarstvu a na 
prijedlog povjerenstva koje je 
provodilo natječaj, Općinsko 
je vijeće donijelo Odluku o 


izboru osobe kojoj će povje- 
riti obavljanje komunalne dje- 
latnosti održavanja groblja 
na području Općine Jesenje. 
Nakon prikupljanja ponuda 
i pregleda ponudbene do- 
kumentacije Povjerenstvo je 
utvrdilo da je najpovoljnija 
ke trgovačkog društva 
ćapec-promet d.o.o. iz Đur- 
manca (tel: 346-070, mob: 
091/205-0503) te je njemu 
povjereno održavanje groblja 
na rok od 4 godine. 


aga. 

Ulruge posjetile + 
(o Sloveniju 


Udruge vinogradara Sveti Martin i privatnih šumovla- l 
snika Jela Jesenje bili su na organiziranom izletu u Sloveniji. 
| Broj zainteresiranih članova bio je velik. Prva destinacija bio 
je grad Ptuj. Vinogradare i šumovlasnike, u svom ugostitelj- 
skom objektu, srdačno su dočekali Izidor Šoštarić i obitelj. Za 
| bogati doručak koji je grupu dočekao pobrinuli su se obitelj 
Izidora Šoštarića i obitelj Ivana Šoštarića. O povijesti i zname- 
nitosti grada Ptuja prisutne je kratkim izlaganjem upoznala 
Izidora Šoštarić. Nakon doručka krenulo se put Radgone i u 
posjet Radgonskim podrumima u kojima je organizirana de- 
gustacija vina i nadaleko poznate Radgonske penine. Gru- 
| pu je kroz podrum vodila gđa Tanja koja ih je upoznala sa 
poviješću podruma starog gotovo 150 god. te tehnologijom 
pripreme njihovog pjenušca. 


Nakon posjeta podrumu slijedeća destinacija bio je po- 
ljoprivredni sajam u Radgoni. Na tom poprilično poznatom 
sajmu poljoprivrednih strojeva i alata, izlagači su i ove godi- 
ne posjetiteljima ponudili najnovije strojeve, alate i opremu 

I za poljoprivredu i šumarstvo. Nakon sajma grupa je krenula 
u ,Jeruzalem“. To je jedan od najvećih vinorodnih krajeva 

| u istočnoj Sloveniji. Posljednja destinacija jednodnevnog 
izleta bilo je “Kmetijsko gospodarstvo Roškar“ gdje je orga- 
niziran ručak i druženje. U popodnevnim satima moglo se 

| razgledati gospodarstvo na kojem se nalazi lijepo uređen 
ugostiteljski objekt, vinograd, uzgajalište divljači, ribnjak te 
prostor za rekreaciju. 


Nakon cjelodnevnog druženja i zabave uz domaći glaz- 

I beni sastav, u dobrom raspoloženju, krenulo se kući. Članovi 

udruga i ovaj put mogli su uživati u cjelodnevnom progra- 

| mu kojeg je osmislio i organizirao Ivan Šoštarić. Predsjednik 

udruge vinogradara Franjo Cvrtila zahvalio se obitelji Izidora 

| Šoštarića na gostoprimstvu i obitelji Ivana Šoštarića na orga- 
nizaciji i pomoći. 


snici 

| U sklopu izleta organizirana je denusaćjai vina u Radgonskom po- 
drumu 

Sanacija klizišta | 
| u Cerju 


U Cerju Jesenjskom na imanju obitelji Obadić nastalo je 


klizište većeg obujma prilikom čega su nastale štete na gos- 
podarskom objektu, a klizna ploha proteže se neposredno 


| uz zid obiteljske kuće. 


Nakon obavljenih istražnih radnji i izrade projektne doku- 
| mentacije prikupljanjem ponuda izabran je izvođač radova 
te su započeti radovi na sanaciji koji su zbog lošeg terena i 


slabije pristupačnosti otežani. 


Projektom je predviđena izrada potpornog zida između | 
objekata drenažiranje i odvodnja podzemnih i oborinskih 
voda kako bi se spriječilo daljnje klizanje terena na najugro- 
ženijem dijelu dvorišta na kojem se nalaze spomenuti objek- 

I ti. 


Studentski krediti dostupni i ove godine 


Kao i u proteklih nekoliko 
godina, praksa dodjele po- 
vlaštenih studentskih kredita 
u Općini Radoboj nastavlja 
se i dalje. Krediti su kao i uvi- 
jek dosad namjenski te im 
je cilj prije svega pokrivanje 
osnovnih troškova studiranja 
redovnih i izvanrednih stude- 
nata. Pravo na kredit ostva- 
ruju svi redovni i izvanredni 
studenti preddiplomskih, di- 


plomskih i poslijediplomskih 
studija te stručnih i specija- 
lističkih_diplomsko stručnih 
studija s područja Radoboja. 
Prijavu za dodjelu ovog kre- 
dita može podnijeti kandi- 
dat osobno i to tijekom cijele 
akademske godine. Sve in- 
formacije o kreditima mogu 
se dobiti u Upravnom odjelu 
Općine svakog radnog dana. 


Besnlatni udžbenici za učenike 05 Gornje Jesenje 


Učenike OŠ Jesenje u 
školskim su klupama doče- 
kali novi udžbenici koje je za 
njih nabavila Općina Jesenje. 
Prvog dana nove školske go- 
dine učenike je posjetio na- 
čelnik Ivan Maligec koji im je 
u kraćem obraćanju zaželio 
uspješno školovanje i među 
ostalim istaknuo: “Odlučili 
smo da kupnjom knjiga i rad- 
nih bilježnica pomognemo 
vašim roditeljima kako bi u 
ovim teškim vremenima lakše 
podnijeli teret vašeg školova- 
nja. Na vama je da učite i svo- 
jim zalaganjem stječete nova 
znanja jer znanje je bogatstvo 


i budućnost naše zajednice“. 
Upravo iz tog razloga naša 
općina odvaja značajna sred- 
stva za školovanje vas i vaše 
braće srednjoškolaca, odno- 
sno studenata. 


U ime roditelja, učenika 
i djelatnika škole načelniku 
i Općini Jesenje na darova- 
nim knjigama se zahvalila 
ravnateljica škole prof. Ljerka 
Malogorski Dragoslavić, te 
napomenula kako je zadaća 
učenika da uz podršku koju 
imaju od roditelja i Općine 
kvalitetno uče jer će im steče- 
no znanje koristiti u njihovom 
životu. 

NOVO RUKOVODSTVO SDP-a RADOBOJ 


U srijedu, 8. listopada 2014.održana je izborna konvencija 


KI) 


SDP-a Radoboj u prostorima ,Stare hiže“ na Bregima Radoboj- 
skim. Na mandat od 4 godine izabrano je novo rukovodstvo: 
za predsjednicu Dunja Špoljar, za potpredsjednika Dragutin 
Kiseljak i za članove/članice Općinskog odbora Stjepan Košu- 
tić, Marko Tušek, Barica Smrečki, Dražena Kiseljak, Mario Tušek 
i Kristina Kiseljak. Svoj mandat dosadašnji predsjednik općinske 
organizacije Alojz Sajko ocijenio je kao vrlo uspješan zbog više 
razloga: koalicijske pobjede na lokalnim izborima, participiranja 
u općinskoj vlasti vijećnicima i predsjednikom općinskog vijeća 
te radom Foruma žena i Foruma mladih. 

Izvještajnu konvenciju pozdravili su: Siniša Hajdaš-Dončić, 
Predsjednik ZO SDP-a KZŽ, član Predsjedništva SDP-a i ministar 
u Vladi RH, Željko Pavić, član Predsjedništva ZO SDP-a KZŽ i pred- 
sjednik GO SDP-a Krapina te Robert Mikša, predsjednik HNS-a 
Radoboj. Svi oni obratili su se skupu riječima podrške i pohvale 
za uspješan rad općinske organizacije u proteklom razdoblju. Si- 
niša Hajdaš-Dončić ohrabrio je radobojske SDP-ovce za pojačan 
angažman u narednom razdoblju s ciljem pobjede na svakim 
predstojećim izborima. Novoizabrana predsjednica Dunja Špo- 
ljar, iznoseći program rada za naredne četiri godine, istaknula 
je promicanje socijaldemokracije kao temelj rada kroz aktivan 
rad Foruma mladih i Foruma žena te nužnost aktivacije svih čla- 
nova i budućih članova te simpatizera u različitim segmentima 
društvenih djelatnosti u svrhu boljitka, kako lokalne zajednice 
- općine Radoboj, tako i šireg društva. 


Čitav skup protekao je u svečanoj atmosferi. Uoči Konvencije 
delegacija SDP-a Radoboj zapalila je svijeće na mjesnom groblju 
pri centralnom križu i na grobu branitelja Vjekoslava Ceroveč- 
kog - Cige obilježavajući tako Dan neovisnosti Republike Hrvat- 
ske i Dan branitelja Krapinsko-zagorske županije. 


HNS Radokoj posjetom kaki Anki obilježili 
Međunarodni dan starijih osoha 


Povodom Međunarodnog dana starijih osoba, a koji se obi- 
lježava 1. listopada, Mladi HNS-a i Zenska incijativa Radoboj 
posjetili su 74-godišnju Anku Kiseljak u Radoboju. Predsjed- 
nik Mladih Stjepan Sirovec uručio je paket namirnica baki 
Anki, koja se izuzetno razveselila nenadanim gostima. Gospo- 
đa Kiseljak živi sama, u kući daleko od glavne ceste i većinu 
vremena provodi sama, pa joj je posjet mladih gostiju osvježio 
dan. 

Nakon dugog i ugodnog druženja, Mladi HNS-a dogovorili 
su s bakom Ankom da će joj doći pomoći pospremiti drva za 
zimu, što su i učinili 06. listopada. Šestero vrijednih ruku za- 
jedničkim snagama su pomogle baki u pripremi za zimu. Gos- 
pođa, vidno oduševljena sa pomoći koju su joj pružili, rekla je 
da im to neće zaboraviti te da su joj mnogo olakšali jer ona to 
ne bi mogla, budući da živi sama. Predsjednik Mladih ponudio 
joj je pomoć kad će joj god zatrebati. 


Kad se mladi slože i drva se brzo slože, a starijima je to od velike po- 
moći 


Zamolha za financijsku pomoć 


Po preporuci patronažne sestre Romine Polanščak objav- 
ljujemo zamolbu Stjepana Zrinščaka za pomoć pri kupovini 
odgovarajućih motornih invalidskih kolica jer mu sadašnja 
nisu adekvatna. Stjepan je ove godine ostao bez obje noge 
čemu je uzrok bila jaka gangrena, najprije na jednoj nozi a 
poslije na drugoj. Ovim putem moli dobre ljude za financij- 
sku pomoć, kao i obrtnike, te prije svega Općinu Radoboj 
prema mogućnostima. Napominje da bi mu se time uveli- 
ke poboljšala kvaliteta života. Unaprijed se zahvaljuje svim 
donatorima. Ukoliko želite pomoći slobodno kontaktirate 
gospodina Zrinščaka osobno na broj telefona 349-531 ili se 
obratite Odboru za međugeneracijsku solidarnost koji vodi 
Franciska Švaljek. 


\ \ ode i 
Stjepanu Zrinščaku ove su godine amputirane obje noge 


aga. 

. Ohilazak starijih osoha 


U jednom od ranijih ovogodišnjih brojeva objavljen je čla- 
| nak o obilasku starijih stanovnika Radoboja od strane pred- 
sjednice Odbora za međugeneracijsku solidarnost Franciske 
Švaljek u suradnji sa sestrom Rominom Polanščak. One odlič- 
no poznaju potrebe starijih stanovnika te ih stoga redovito i 

: revno obilaze. 


Ovaj put im se u obilasku pridružio zamjenik načelnika 

| Stjepan Sirovec. Umirovljenice su pune riječi hvale za sestru 

Rominu, koja im osim pružanja potrebne njege razgovorom 

skrati vrijeme, predsjednicu Odbora su pozvale da ih što če- 

šće posjećuje dok nisu krile oduševljenje mladim Sirovcem 

kojemu su ispričale o svojim životnim problemima. Starijima 

| koji većinom žive sami ovaj se vid posjete sviđa, posebno zato 

što im razgovor i topla riječ često donose više od materijalnih 
dobara. 

Izgrađena trafostanica u 
naselju Ivankovići 


Djelatnici Elektre Zabok 
ovog su ljeta u naselju Ivan- 
kovići postavili novu trafosta- 
nicu 10(20)/0.4 kV, te položili 
700 metara 20kV priključnog 
voda i 260 metara podze- 
mnih i nadzemnih niskona- 
ponskih izlaza na postojeću 
NN mrežu. Ukupna vrijed- 
nost izvedenih radova iznosi- 
la 282 tisuće kuna. Tako sada 
ovaj dio općine ima znatno 
kvalitetniju razinu opskrbe 
električnom energijom. 


g oorar Jr) (mr mv om. o m osme oma 


Nova pravila na mjesnom groblju 


i Općinsko vijeće Općine Radoboj je na svojoj 8. sjednici donijelo Odluku l 
o izmjenama i dopunama Odluke o groblju. Izmjene se prije svega odnose 
na izvođenje radova na izgradnji grobnica i nadgrobnih spomenika i drugih 
objekata na groblju. Tako je određeno da se radovi na izgradnji grobnica 
i nadgrobnih spomenika i drugih objekata na groblju u Radoboju mogu 

| obavljati samo radnim danom, od 15. travnja do 15. listopada u vremenu | 
od 07,00-15,00 sati. Obavijest o radovima na izgradnji grobnica i nadgrob- 

I nih spomenika istaknuta je na ulazu na groblje, a izvođače radova na gro- | 
blju se moli da se pridržavaju ove odluke. 

| Na istoj sjednici donesena je i odluka o obavljanju ukopa na mjesnom | 
groblju Radoboj. Sukladno navedenoj odluci na mjesnom groblju Radoboj 
ukopi se ne obavljaju nedjeljom i blagdanom. 


=... er o id se. i ao A 


Besplatni pristup internetu na području Radoboja 


Razvoj digitalne infrastrukture jedan je od prioritetnih ciljeva koji su 
postavljeni pred Republiku Hrvatsku u aktualnom programskom razdoblju 
EU. Prije svega, digitalizacijom se želi omogućiti brz i jednostavan pristup 
informacijama sa ujednačenom razinom kvalitete u svim dijelovima naše ze- 
mlje. Stoga će različita ministarstva odobravati sredstva za nabavku moder- 
ne informatičke i mrežne tehnologije kojom će se premrežiti manji gradovi 
i općine na isti način kako su već dosad premreženi veći gradovi u kojima je 
postojao komercijalni interes za to. Informatički entuzijasti s područja Rado- 
boja još su prošle godine osnovali udrugu korisnika informacijskih tehnologi- 
ja,Bit“ Radoboj, skraćeno RABit koja će se baviti tematikom razvoja informa- 
cijskih mreža na području Radoboja. Općina je ove godine uspješno aplicirala 
na natječaj Ministarstva turizma Hotspot Croatia na kojem je dobiven dio 
sredstava za nabavku opreme, pa je tako sredinom kolovoza u centru općine 
proradio prvi hotspot, odnosno lokacija na kojoj je stanovnicima besplatno 
dostupan bežični internet. Zainteresirani korisnici samo se trebaju naći u do- 
metu signala antene koja je smještena na krovu župnog dvora te se trebaju 
besplatno prijaviti u sustav. Maksimalan vremenski period koji korisnik može 
biti spojen na mrežu iznosi 2 sata. 


Uz ovaj prvi hotspot u pripremi je uspostava još nekoliko novih lokacija, 
među kojima su prostor igrališta, škole i DVD-a Gornja Šemnica, prostor oko 
Zadružnog doma u Jazvinama te širi centar općine uključujući prostor oko 
igrališta NK Radoboj, 0Š Side Košutić te prostor oko Zavičajne zbirke i Edu- 
kacijsko-promidžbenog centra. Ove lokacije besplatnim će internetom biti 
pokrivene do dana Općine, odnosno do 20. listopada. 


Tradicionalno peto vozočašće biciklima u Mariju Bistricu 


Župljani župe Radoboj, već tradicionalno od bivšeg župnika 
Ivice Bračuna, posljednju subotu u mjesecu kolovozu biciklima 
posjećuju svetište Majke Božje Bistričke. Tako je to bilo i ove godi- 
ne, u subotu 30. kolovoza. Za razliku od prošle godine, kada zbog 
nesmiljene kiše niti nije bilo moguće obaviti zavjete i molitve, 
ovaj puta su vremenske prilike bile idealne. Tridesetak župljanki 
i župljana uputilo se je u ranim jutarnjim satima put Marije Bi- 
strice da bi na odredište stigli oko 8 sati. Naravno, oni malo bolje 
kondicije na čelu s vjeroučiteljem Draženom odvojili su se već na 
početku pa su stigli puno ranije i tamo čekali ostale da stignu. Svi 
zajedno su se okupili kod prve postaje te uz molitvu i prigodnu 
pjesmu obavili pobožnost križnog puta. Nakon toga, na već po- 
znatoj lokaciji podno šume spremno je čekala ,logistika“ odakle 
se je širio miris finog roštilja. Meštar Mario i njegova gospođa su 
s velikim veseljem ispekli ono što je Janko pripremio za roštilj. 
Naravno, i ovaj put su troškove solidarno i đentImenski podijelili 
muški članovi ekipe uključujući i župnika Tomislava koji se je od- 
važio te osigurao i nekoliko litara vina, iako nije sudjelovao u sa- 
mom vozočašću. Ovim putem moramo zahvaliti i našem župljanu 
Božidaru koji svake godi- 
ne poklanja kruh za tu 
prigodu. Nakon što se je 
prizalogajilo, svi zajedno 
su se uputili u crkvu Maj- 
ke Božje Bistričke gdje se 
je slavila sveta misa, ovaj 
puta pola na hrvatskom, 

a pola na slovenskom je- 
ziku. Nakon svete mise, 
obogaćeni i ispunjeni | 
blagoslovom Gospe opet 
su svi zajedno krenuli bi- | 
ciklima natrag. Budući da 
se ove godine vozilo tra- 
som iz Radoboja preko 
Lepajaca, Svaljkovca i Be- 
dekovčine, dogovoreno | 
je da se iduće godine ide 
drugom stranom, preko 
Mihovljana i Mača. Tako 
će jednu godinu voziti 
duže,Radobojci“, a jednu 
godinu ,Lepajčani“. (rm) 

NOVOSTI IZ OŠ SIDE KOŠUTIĆ RADOBOJ 


DJEČJI KORZO U 


KRAPINI 


I ove su godine najmlađi učenici naše 


škole, mali folkloraši, bili sudionici Dječjeg 


korza u Krapini. 


Nakon tradicionalne povorke gradom, 
pred mnoštvom publike, izveli su svoju kore- 
ografiju sa pjevanjem i dječjim igrama koje 
se već pomalo i zaboravljaju. Gradonačelnik 
je na kraju svim predstavnicima vrtića, ško- 
la i KUD-ova podijelio zahvalnice te su mali 
folkloraši zadovoljni nastupom i okrijeplje- 
ni slasnim pecivom krenuli s roditeljima u 
istraživanje festivalskih ponuda. 


Učiteljica Dragica Pospiš 


Priprema i uređuje: Jasenka Marmilić 


POČETAK 


NOVE ŠKOLSKE 


GODINE 


Povodom početka nove školske godine, 8. ruj- 


na, u prostorijama škole održan je blagoslov i 
Duha Svetoga. 


Velečasni Tomislav Novosel blagoslovio je matič- 
nu i područne škole te zaželio svim učenicima, njiho- 
vim roditeljima i djelatnicima škole uspješni početak 


nove školske godine. 


Jasenka Marmilić 


Zaziv 


KAJ U RIJEČI, PJESMI, SLICI I PLESU Krapina 2014. 


U sklopu Tjedna kajkavske kulture Kra- 
pina 2014., u Maloj dvorani Pučkog otvo- 
renog učilišta 9. rujna 2014. održano je 
otvorenje izložbe dječjih likovnih radova 
i recital dječjeg kajkavskog stvaralaštva. 
Događaju je bio nazočan zamjenik grado- 
načelnika grada Krapine Drago Kozina te 
zamjenica župana za društvene djelatnosti 
Krapinsko - zagorske županije Jasna Petek. 
U glazbenom dijelu je nastupio pjevački 
zbor Srednje škole Krapina pod vodstvom 
profesorice Anite Habijanec. 

Na natječaj za dječji recital Kaj u riječi, 
pjesmi, slici i plesu Krapina 2014. prispje- 
lo je 129 literarnih radova iz 17 osnovnih 
škola. Prosudbeno po- 
vjerenstvo u sastavu 
Dunja Belošević (pred- 
sjednica), Štefica Leljak 
i Magdica Šalković (čla- 
novi) odabralo je dva- 
deset i jednu pjesmu 
koje su bile izvedene na 
ovogodišnjem recitalu. 
Našu školu predstav- 
ljali su: Lorena Potočki , 
(8. a) s pjesmom Osmeh 
(voditeljica Ivana Fraj- 
zman) i Dominik Kise- 
ljak (8. b) s pjesmom 
Radoboj zanavek (vo- 
diteljica Martina _Mar- 
tinjak). 


Osim literarnih radova, prisustvova- 
li smo i otvorenju dječje likovne izložbe 
na koju je pristiglo 368 radova. Komisija 
u sastavu Vesna Kunštek (predsjednica), 
Martina Vincelj i Mateja Vincelj (članovi) 
za javno je postavljanje izložbe odabrala 
96 likovnih radova iz 17 škola. Među nji- 
ma su bili i radovi naših učenika koji su se 
iskazali iznimnom kreativnošću. To su ra- 
dovi Andrije Mikše (6. a), Kristine Kranjčec 
(8. b), Lee Mutak (8. b) i Antonije Šivalec 
(voditeljica Mateja Vincelj). 

Čestitamo svim našim učenicima i želi- 
mo im mnogo uspjeha u daljnjem radu. 

Ivana Frajzman, učiteljica hrvatskog jezika 


Osmeh 


Kak jen mali ftič, 
odnekud se pojavi i sedne. 
Bile uz muk ili krič, 


gnezdece tople zasedne. 


Kad ga buš najti štel, 
onde de gani, 
zmisli se - on je druge gnezde zel 


jer same bu tuj de sreča zvoni. 


Naj se splašiti da si ga zgubil, 
naj si stvoriti misli hude. 
On se je same žalosti sklonil, 


jer več od sega voli vesele ljude. 


Zoveju ga Osmeh, halja mu črlena, 
navek je zvonki, pajdaše slavi. 
Friška i rojsna, koža mu rumena, 


al znaj: ak ni iskren, ni pravi! 


Lorena Potočki, 8. a 

Dobrodošlica za prvaše 


U školskoj godini 2014./15. u OŠ Side Košutić Radoboj upi- Učenicima i njihovim roditeljima želimo uspješan i rado- 
sano je ukupno 25 učenika 1. razreda. 17 učenika i njihovih stan početak škole te mnogo lijepih trenutaka uz druženje i 


roditelja dočekano je 8. rujna svečanom priredbom u matičnoj = učenje. 
školi u Radoboju, 4 učenika prvaša u PO Jazvine te 4 učenika u 
PO Gornja Šemnica. 


p 
JI 


Jasenka Marmilić 


1.a Radoboj 
učiteljica Ivanka Ferk 
1. Petra Cerovec 

2. Irena Čerpes 

3. Dorian Ferek-Jambrek 
4. Ana Gerić 

5. Petar Grmovšek 

6. Sara Inkret 

7. Lea Kukolja 

8. Gabrijela Miljan 

9, Ema Mitrović 

10. Fran Pelin 

11. Edi Ranogajec 

12. Roko Roca 

13. Tamara Sever 

14. Dino Slukan 

15. Anđelka Tušek 

16. Borna Tušek 

17. Nikolina Vidović 

1.b PO Jazvine - učiteljica Ana Bartolec 1.c PO Gornja Šemnica - učiteljica Vesna Horvat 


1. Karlo Kiseljak 1. Hrvoje Horvat 
2. Maja Škrlec 2. Niko Kiseljak 
3. Luka Tušek 3. Lea Oraić 


4. Ivan Vidović 4. Luka Oraić 

1. nastavni dan u novoj školskoj 
gotlini! 


8. rujna u ranim jutarnjim satima, pred školom se okupilo 
96 učenika koji će polaziti nastavu u Osnovnoj školi Gornje 
Jesenje u novoj šk.godini 2014./2015. 

Dočekali su ih njihovi razrednici te ravnateljica Ljerka Ma- 
logorski Dragoslavić, koja ih je tom prilikom pozdravila te im 
zaželjela puno uspjeha u radu u novoj školskoj godini koja je 
pred nama. 

Kao i svake godine, prvi su u školsku zgradu ušli đaci prva- 
ci, njih desetoro. 


Z 


Priprema i uređuje: Erika Tušek Vrhovec 


Porljela uizbenika 


Prvog nastavnog dana u novoj šk.godini nazočne roditelje 
i djelatnike škole pozdravio je i načelnik Općine Jesenje Ivan 
Maligec. Ove godine Općina Jesenje financirala je nabavku 
udžbeničkih kompleta (udžbenika i radnih bilježnica) za svih 96 
učenika koji polaze OŠ Gornje Jesenje. Načelnik Maligec je ista- 
knuo da se time pomaže roditeljima i na jedan način olakšavaju 
troškovi školovanja, koji u današnje vrijeme nisu mali. 

U ime roditelja, učenika i djelatnika škole načelniku i Općini 
Jesenje na darovanim knjigama, zahvalila se ravnateljica škole 
prof. Ljerka Malogorski Dragoslavić, napomenuvši da je zadatak 
učenika da knjige čuvaju jer će ih na kraju godine predati na ko- 
rištenje slijedećim generacijama te da redovito i kvalitetno uče, 
jer će jedino tako steći znanje potrebno u daljnjem životu. 


m 


Đaci prvaci o ja nji % 


U prvi razred OŠ Gornje Jesenje u 
šk.godini 2014./2015. upisano je 10 
učenika. 


To su: 

Mateja Forjan 
Luka Huhoja 
Mia Jarnjak 

Luka Jedvaj 
Edita Jutriša, 
Lorena Katalenić 
Petra Klasić 
Marko Kovačec 
Luka Poslončec 
Antonio Sitar 
Njihova učiteljica je Ivana Gumbas. 

Zajednički roditeljski sastanak 


Na početku školske godine održan je i zajednički roditelj- 
ski sastanak na kojem je ravnateljica škole Ljerka Malogorski 
Dragoslavić, prof. upoznala sve prisutne roditelje sa izmjena- 
ma Kućnog reda škole, obvezama roditelja prema Pravilniku 


o načinima, postupcima i elementima vrednovanja učenika u 
osnovnoj i srednjoj školi o načinima, postupcima i elementima 
vrednovanja učenika u osnovnoj i srednjoj školi, o novo-osno- 
vanom povjerenstvu za prehranu učenika u školskoj kuhinji te 
ostalim informacijama koje važne i tiču se boravka djece u škol- 
skim prostorima. 


| 


ž 


$v. misa za početak šk. gotline 2014./2015. 


U ponedjeljak 8. rujna za- 
počela je nova školska godi- 
na za sve učenike osnovnih i 
srednjih škola. Tim povodom 
nakon u nedjelju 14.09.2014. 
s početkom u 11:00 u crkvi 


Sv. Ivana Krstitelja u Gornjem 
Jesenju služena je sveta misa - 
Zaziv Duha Svetoga. U tom eu- 
haristijskom slavlju zazvali smo 
Duha Svetoga da nam bude na 
pomoći u novoj školskoj i vje- 


ronaučnoj godini, kako bi nam 
dao snagu da se lakše nosimo s 
poteškoćama koje će doći pred 
nas. 


Na svetoj misi sudjelovali 
su učenici, učitelji, djelatnici 
škole. Svetu misu predvodio je 
župnik naše župe vlč. Danijel 


Herceg, koji je prisutnima upu- 
tio prigodnu riječ pozvavši sve 
da ozbiljno shvate svoje obve- 
ze i da marljivim radom uspješ- 
no dočekaju kraj godine. Ova 
misa je također i zahvala Bogu 
za sve dobro u našim životima i 
životima naših bližnjih. 


Obilježavanje Hrvatskog olimpijskog dlana 


OŠ Gornje Jesenje je u srijedu 10. 
rujna 2014. godine organizirala obilje- 
žavanje proslave Hrvatskog olimpijskog 
dana. U projektu su sudjelovali svi učeni- 
ci i učitelji od 1.-Vlll. razreda. 


Za učenike su u sportskoj dvorani OŠ 
organizirana modificirana i prilagođena 
natjecanja u trčanju u krug, šutiranju na 
gol — rukom, četveronožnom kretanju 
naprijed, šutiranju na gol - nogom, vo- 
žnji tačke, četveronožnom kretanju na- 
zad, vođenju lopte rukom, vođenju lopte 
nogom i bočnom kretanju u paru (parovi 
se drže za ruke). Učenici su samostalno 


m 


formirali ekipe na taj način da su svi uče- 
nici iz razreda sudjelovali u više discipli- 
na. Ekipe su bile mješovite. Učenici su se 
natjecali u četiri kategorije: |.- lI.razred, 
llI.-IV.razred, V.-Vl.razred i VII.-VIII. razred. 
Proglašeni su pobjednici u dvije katego- 
rije: I-IV razreda i V-VIII razreda. 

Poredak u 1. kategoriji 

1. Il. razred OŠ Gornje Jesenje 

2. IV. razred OŠ Gornje Jesenje 

3. |. razred OŠ Gornje Jesenje 

4. ll. razred OŠ Gornje Jesenje 


Poredak u 2. kategoriji 
1. V. razred OŠ Gornje Jesenje 


2. VIII. razred OŠ Gornje Jesenje 
3. VI. razred OŠ Gornje Jesenje 
4. VII. razred OŠ Gornje Jesenje 


Profesor TZK-a i učenice su pripremili 
predavanje o Međunarodnom olimpij- 
skom odboru i Hrvatskom olimpijskom 
odboru. 


Radovan Cesarec, mag.kin. 

Prva arheološka iskopavanja 
u Radoboju nakon 150 godina 


Jeste li znali da se u Zagorju, točnije kod Radoboja, nalazi prvo 
otkriveno i iskopavano arheološko nalazište u sjeverozapad- 
noj Hrvatskoj? 


Radi se o prapovijesnom groblju, odnosno o nekropoli pod ze- 
mljanim tumulima Podstenje, koja se nalazi na sjevernim padi- 
nama Plata kod Radoboja. Ovo vrijedno arheološko nalazište 
koje se sastoji od 11 grobnih humaka otkriveno je davne 1850. 
godine, a iskopavali su ga Mijat Sabljar, Jakob Franjo Tkalec 
i Emanuel von Graffenried između 1850. i 1860. Da je riječ o 
izuzetnom nalazištu govori i podatak da su rezultati iskopa- 
vanja odmah objavljivani u izdanjima Austrijske akademije 
znanosti u Beču, koja je djelomično i financirala iskopavanja. 
Iskopavanjima, kojima su tumuli samo djelomično istraženi, su 
pod grobnim humcima pronađeni spaljeni ostaci pokojnika te 
vrijedni arheološki nalazi: perle od staklene paste i jantara, že- 
ljezne sjekire, željezne karike, komadi željezne rudače, glačani 
kameni predmeti te mnoštvo keramičkog posuđa. Na temelju 
analogija se nalazi iz Podstenja datiraju u kasnu fazu starijeg 
željeznog doba odnosno halštata, tj. u razdoblje između 550. 
i 450. g. pr. Kr. 


Članovi Centra za primijenjenu arheologiju, neprofitne orga- 
nizacije iz Krapinskih Toplica, provodit će revizijska arheološka 
iskopavanja u Radoboju koja će trajati dva tjedna, a projekt 
zajednički sufinanciraju Krapinsko-zagorska županija i Općina 
Radoboj. Voditelj projekta je Davor Špoljar, magistar arheologi- 
je i doktorski kandidat na Sveučilištu u Ljubljani. Početak isko- 
pavanja planira se krajem rujna, odnosno početkom listopada 
ove godine, nakon ishođenja potrebnih dozvola. Revizijskim 
iskopavanjima planiraju se istražiti detalji pokapanja mrtvih, 
ustanoviti moguće grobne strukture i način pokopavanja te 
prikupiti mogući preostali arheološki nalazi i uzorci za daljnje 
analize. Potencijalni arheološki nalazi se planiraju pohraniti, a 
djelomično i trajno izložiti u Zavičajnoj zbirci u Radoboju, čije 
je uređenje pred završetkom. Po završetku iskopavanja pristu- 
pit će se k rekonstrukciji tumula, a slični radovi planiraju se u 
budućnosti provoditi i na susjednim prapovijesnim visinskim 
naseljima, na Hajdinem zernu i Platu, čime bi se ovaj kompleks 
prapovijesnih nalazišta tijekom sljedećih nekoliko godina dje- 
lomično istražio i uredio u vidu Arheološkog parka Strahinjšči- 
ca, prvog takve vrste u Krapinsko-zagorskoj županiji. 


Tumul u Podstenju s vidljivim tragovima iskopavanja 


đĆ#g PE 


4_. Hajdine zerne 


Va. 


Lokacije tumula u Podstenju 


1 Radobojsko-Jesejanski list br. 66 / Godina VII. / 7. listopada 2014. 


15 u 


NK Rarohoj u MŽNIL naišao na poteškoće 


Nakon 8 odigranih kola, NK,Radoboj“ nije se baš najbolje snašao u višem 
rangu nove Međužupanijske nogometne lige — središte. Počelo je dobro, u pr- 
voj utakmici na teškom gostovanju kod NK ,Ogulin“ izvukli su vrijednih 1:1, a 
strijelac za NK ,Radoboj“ bio je Dejan Kantolić u 74. min. Zatim 0:0 kod kuće 
protiv Udarnika uz odličnu i borbenu igru, te žalom za sva 3 boda. Pobjeda od 
3:0 nad favoriziranom ,Kustošijom“ gdje su se najviše pokazali kapetan Juri- 
ca Cigula, Denis Bochl i Nikola Antolić svaki sa po jednim zgoditkom. Zatim 
je sve krenulo nizbrdo, od loših partija protiv Karlovca gdje su izgubili sa 1:0 
uz nedovoljno zalaganje igrača, Gradića gdje je utjecao težak i blatnjav teren, 
Vinogradara uz odličnu obranu, ali ne i efikasnog napada, te Savskog Marofa 
koji je NK,Radoboj“ nanio prvi veći poraz od 1:4, a strijelac za Radoboj je bio 
Luka Haramina u 12. min. 


Tu su još utjecale ozljede i žuti kartoni, a Radoboj je tek osvojio jedan bod 
uremiju u Kutini gdje ih je ugostio HNSK,,Moslavina“. Uz čvrstu i dobru obranu 
sa vratarom Hrvojem Ranogajcem na čelu, Radoboj je u8 odigranih kola primio 
8 golova, od kojih 4 u posljednjoj utakmici. Kao najveći nedostatak momčadi 
treba istaknuti neefikasnost u napadu jer su napadači u dosadašnjem tijeku 
prvenstva postigli samo 5 zgoditaka. Momčadi su najviše nedostajali kapetan 
Jurica Cigula, Denis Bochl, a u posljednjoj prvenstvenoj utakmici ozlijedio se 
vratar Hrvoje Ranogajec pa se tako nažalost lista ozlijeđenih proširila. Poslje- 
dica svega navedenog jest da se NK,Radoboj“ trenutno nalazi na pretposljed- 
njem mjestu prvenstvene ljestvice.(na) 


Održan malonogometni turnir “Za Ljepoga“ 


Šesnaesti po redu memorijalni malonogometni turnir ,Za 
Ljepoga“ održan je 23. i 24. kolovoza na igralištu OŠ Jesenje. Na 
turnir se prijavilo 12 ekipa pa je organizator odlučio da se igra 
po skupinama (4 skupine po 3 ekipe). 


Zbog izrazito lošeg vremena, nakon odigranih susreta po 
skupinama, drugi dio turnira odgođen je za nedjelju 24. kolo- 
voza. Nakon odigravanja po skupinama i četvrtfinalnih ogleda 
u polufinale su se plasirale ekipe Građevinarstvo Koprivnjak, 
Velika Ves, M-klub Macelj i Crvena Ruža. U prvom polufinalnom 
susretu Građevinarstvo Koprivnjak pobjeđuje Veliku Ves rezul- 
tatom 2:1, Crvena ruža bila je bolja te rezultatom 1:0 pobijedila 
M-klub Macelj. 


Za treće mjesto pucali su se penali, ekipa Velike Vesi bila je 
uspješnija od M-kluba Macelj te rezultatom 3:2 osvojila treće 
mjesto. U finalnom susretu ekipa Građevinarstvo Koprivnjak, 
koja je bez izgubljene utakmice ušla u finale, rutinski je rezul- 
tatom 4:0 pobijedila ekipu Crvene ruže te zasluženo osvojila 
prvo mjesto. Najboljim strijelcem turnira proglašen je Saša 
Kranjčec iz pobjedničke ekipe, a najboljim golmanom Mario 
Ljubaj iz ekipe Velika Ves. 


Kulturne udruge gostovale u Adamovcu 


27. rujna su Radobojske 
mažoretkinje, Limena glazba 
Radobojska zvona te Klapa 
Radoboj gostovali u Ada- 
movcu kod Sesveta, rodnom 
mjestu našeg velikog pjesni- 
ka Dragutina Domjanića. Na 
poziv — predsjednika tamoš- 
njeg KUD-a, Radobojci su se 
predstavili svojim kulturnim 


programom posjetiteljima u 
tom lijepom prigorskom mje- 
stu. Cijela suradnja je krenu- 
la nakon što su na lokalnim 
televizijama viđeni spotovi 


Limene glazbe Radobojska 
zvona i klape Radoboj koji su 
se jako svidjeli stanovnicima 
Adamovca te su Radobojčane 
odlučili pozvati u goste. Kra- 


jem mjeseca rujna već petu 
godinu u tom mjestu održava 
se festival tamburaške glazbe 
“Po dragome kraju“, a izvođa- 
či iz Radoboja su nastupili u 
revijalnom dijelu toga festi- 
vala. Nakon uspješno izvede- 
nih programa naših izvođača, 
dogovoren je uzvratni susret 
za Dan Općine Radoboj. Na- 


ime, 19.10., na kulturni dan u 
Organizaciji Općine trebali bi 
nastupiti tamburaški orkestar 
i ženski pjevački zbor KUD-a 
Dragutin Domjanić iz Ada- 
movca. Ovo je ujedno i poziv 
stanovnicima Radoboja da se 
odazovu u što većem broju 
ovome događaju. (rm) 


PROGRAN, 
IRE Subota, 11. listopada 


10,00 Akcija Društva naša djeca Radoboj 
i Savjeta mladih — uređenje igrališta 
u Radobojskom trnacu 


Nedjelja, 12. listopada 


17,00 Otvaranje izložbe slika 
(Pokazno-edukacijski centar) 


Četvrtak, 16. listopada 
12,45 Blagoslov kruha (OŠ Side Košutić) 


Petak, 17. listopada 


12,00 Književni susret s Božidarom Prosenjakom 
(OŠ Side Košutić) 

17,30 Nastup Radobojskih mažoretkinja 

18,00 Vnučekove popevke (sportska dvorana) 


Subota, 18. listopada 


10,00 Precizno slijetanje paraglajdera 
12,00 Sportski susreti radobojskih udruga 
i susjednih općina te susreti 

mažoretkinja (Krapinske, Desiničke 
i Radobojske mažoretkinje) 

19,00 Kazališna predstava ADK Sv. Križ 
Začretje .Zagorski dekameron“ 
(sportska dvorana) 


Nedjelja, 19. listopad: 


11,00 Sveta misa 

11,00 Radobojski maraton 

12,00 Cross-utrka (staza Borje) 

18.00 Kulturni dan — nastup radobojskih 
glazbenika i KUD-a iz Adamovca 


Ponedjeljak, 20. listopada 


10,00 Učenička zadruga: projekt ,Živj vo“ 
(OŠ Side Košutić) 
10,45 Izložba likovnih radova učenika 
(OŠ Side Košutić) 
11,00 Gljivarsko društvo ,Krasnica" 
(OŠ Side Košutić) 
12,00 Prezentacija školskog lista Vrti 
(OŠ Side Košutić) 
13,00 Obilježavanje Dana općine boj 
predstavljanjem multime DO sđdržaja i 
koncepta budućeg mu Zavičajne zbirke 


ota,/25. listepada 


